|  |  |  |  |
| --- | --- | --- | --- |
| **Udalosť** | **Pôvodný termín** | **Aktuálny termín** | **Poznámky** |
| Prijímacie skúšky na SŠ na overenie špeciálnych schopností, zručností alebo nadania (talentové skúšky) | 15. marec – 30. apríl 2020 | Najskôr jeden týždeň od odvolania prerušenia vyučovania. | Uskutočnia sa v rozsahu jedného kalendárneho týždňa najskôr jeden týždeň od odvolania prerušenia vyučovania. Pre jednotlivé stredné školy konkrétne termíny určia okresné úrady, odbory školstva v sídle kraja v spolupráci s riaditeľmi škôl. |
| Celoslovenské testovanie žiakov 9. ročníka základných škôl | 1. a 2. apríl 2020 (náhradný termín: 15. a 16. apríl 2020) | Zrušené. | Vzhľadom na zrušenie Testovania 9 bude vydané odporúčanie pre riaditeľov SŠ k úprave kritérií prijímania. |
| Podanie prihlášky na SŠ zo strany zákonného zástupcu | 10. apríl 2020 | 15. máj 2020 | Nie je potrebné dokladať potvrdenie o zdravotnej spôsobilosti. Pokyny dostanú zákonní zástupcovia od svojej školy. |
| Podanie prihlášky na SŠ zo strany riaditeľa ZŠ | 20. apríl 2020 | 21. máj 2020 | Na prihláškach na štúdium na strednej škole pre školský rok 2020/2021 (ID 056) nie je potrebné vyplniť potvrdenie o zdravotnej spôsobilosti. |
| Zasadnutie pedagogickej rady ZŠ | spravidla do 15. apríla 2020 | Odporúča sa odklad. | Bude vydané odporúčanie k uplatňovaniu MP č. 22/2011 na hodnotenie žiakov ZŠ. |
| Zápis do prvého ročníka ZŠ | 29. apríl 2020 | 29. apríl 2020 | Zápis bude škola organizovať bez osobnej prítomnosti detí. Odporúča sa komunikácia elektronickou formou, ak to technické podmienky umožňujú. Bližšie informácie budú v samostatnom ozname. |
| Prijímacie skúšky na SŠ | 11. a 14. máj 2020 | Najskôr dva týždne od odvolania prerušenia vyučovania. | Konajú sa v rozsahu jedného kalendárneho týždňa najskôr dva týždne od odvolania prerušenia vyučovania. Na nenaplnený počet miest pre žiakov, ktorých možno prijať do tried prvého ročníka sa prijímacia skúška koná najskôr 23. júna 2020, najneskôr do 30. júna 2020. Vzhľadom na zrušenie Testovania 9 bude vydané odporúčanie pre riaditeľov SŠ k úprave kritérií prijímania. |
| Ukončenie druhého polroka školského vyučovania | 30. jún 2020 |  | Zatiaľ sa nepredpokladá posun. |

Ďalší harmonogram školského roka bude závisieť od epidemiologického vývoja a od rozhodnutia Ústredného krízového štábu. Verejnosť bude priebežne informovaná prostredníctvom webstránky [www.ucimenadialku.sk](http://www.ucimenadialku.sk) a médií.